ОБЯВЛЕНИЕ
Община Мъглиж, на основание чл. 10, ал. 1 и 2, чл. 10а, ал. 1 и 2 от Закона за държавния служител и във връзка с чл. 3, ал. 1 от Наредбата за провеждане на конкурсите за държавни служители и Заповед № РД-09-75/ 01.03.2017 г. на Кмета на Община Мъглиж,
ОБЯВЯВА
Конкурс за заемане на длъжност – Директор на дирекция „Инвестиции и Устройство на територията”, специализирана администрация в Община Мъглиж.

Минимални изисквания за заемане на длъжността
Степен на образование - магистър, професионален опит – 4 год. или ранг - III младши
Специфични изисквания за заемане на длъжността
Ръководи, координира и контролира дейността на дирекцията за точно спазване на нормативните актове и на разпорежданията на Кмета по дейностите свързани с инвестициите и устройството на територията.

Допълнителни изисквания
Завършена магистърска степен в областта на инженерните науки, опит на ръководна длъжност в публичният сектор. Компютърната грамотност е задължителна. Владеенето на английски език е препоръчително.
Компетентности
Компютърна компетентност, ориентация към резултати, работа в екип, фокус към клиента (вътрешен, външен), комуникативна компетентност, професионална компетентност, аналитична и управленска компетентност, стратегическа компетентност, лидерска компетентност, комптетентност за преговори и убеждение.
Начин на провеждане на конкурса

Решаване на тест и провеждане на интервю

Необходими документи за кандидатстване

- заявление по образец - Приложение № 2 от Наредбата за провеждане на конкурсите за държавни служители

- декларация за обстоятелства по чл.7, ал.2 , т.1 от Наредбата за провеждане на конкурсите за държавни служители

- копия от документи за придобита образователно-квалификационна степен и допълнителна квалификация

- копия от документи, удостоверяващи продължителността на професионалния опит
- автобиография – европейски образец (CV)
Място и срок на подаване на документите

Документите се подават лично или чрез пълномощник в Общинска администрация Мъглиж, на адрес гр. Мъглиж, пл.”Трети март” № 32, етаж втори, стая 209, тел. 04321 33 23.
Срок на подаване на документите
от 02.03.2017 г. до 10 ч. на 13.03.2017 г.

Информация във връзка с конкурса ще се обявява на информационното табло в сградата на Общинска администрация Мъглиж и на официалната интернет - страница на Община Мъглиж.
Кратко описание на длъжността
Директорът ръководи, координира и контролира дейността на дирекцията в областта на инвестициите и устройството на територията. Длъжността е подчинена на Зам.-Кмет на Община Мъглиж.
Основна заплата за длъжността
680 лв.
ГОСПОДИН ГОСПОДИНОВ 

Кмет на Община Мъглиж
